google/wiki40b huggingface dataset:
Krajinský most (Piešťany)

Krajinský most je most nad riekou Váh v meste Piešťany. Je to kultúrna pamiatka projektovaná v rokoch 1930 – 1931.
Železobetónová konštrukcia cestného mosta má sedem polí. Vešadlové rozpätie oblúka má 52 m, ostatné polia majú dĺžku 29 m. Spojitá doska nesúca vozovku je v širšom poli zavesená na bočných železobetónových oblúkoch, v užších poliach podopieraná spodnými oblúkovými doskami. Dielo autorskej dvojice J. Činčera – I. Grebenik patrilo v dobe vzniku k najodvážnejším mostným konštrukciám v Česko-Slovensku. V noci z 3. na 4. apríla 1945 poškodili most ustupujúce fašistické vojská. Po rekonštrukcii ho doplnili o stavidlo na stabilizáciu hladiny obtokového ramena Váhu. V poslednej štvrtine minulého storočia pričlenili na protiprúdovej strane oceľovú lávku pre peších a následne zosilnili vešadlovú konštrukciu oceľovými lanami. Most tvorí taktiež spojku pre autá na Kúpeľný ostrov a späť.

Šírka

Problémom Krajinského mosta bola do rekonštrukcie v roku 2014 jeho malá šírka. Na moste sa neobišli dve rozmernejšie vozidlá, preto v prípade, že jedno vozidlo už išlo po moste, muselo druhé pred mostom zastať a čakať, kým môže prejsť. Na moste sa v minulosti v dôsledku malej šírky stalo už niekoľko dopravných nehôd a kolízií. V súčasnosti je na most zakázaný vjazd vozidlám nad 12 ton, čím sa situácia na moste výrazne zlepšila.
V lete 2014 bola vykonaná rekonštrukcia mosta, pri ktorej sa šírka jazdných pruhov rozšírila o zúžené obrubníky.
Kvôli problémom na Krajinskom moste sa v budúcnosti plánuje obchvat Piešťan a južné premostenie.

Pokusy samovrahov

Most sa tiež stal už viackrát cieľom pokusov o samovraždu. Aj v týchto prípadoch musel byť celý most uzatvorený.

Rekonštrukcia 2014

V roku 2014 prebehla rekonštrukcia mosta, na ktorú TTSK spolu s vládou vyčlenili 715-tisíc eur. Dodávateľská firma sa ale zaviazala realizovať rekonštrukciu za 510-tisíc.
Počnúc 8. hodinou 1. júla do 31. augusta 2014 bol v Piešťanoch uzatvorený pre dopravu Krajinský most cez rieku Váh z dôvodu jeho plánovanej rekonštrukcie.
Vodiči mohli využiť dve obchádzkové trasy. Kratšia, asi 25-kilometrová trasa, viedla z Piešťan po ceste I/61 v smere na Hornú Stredu, až po križovatku s diaľnicou D1, ďalej po diaľnici D1 v smere na Trenčín po diaľničnú križovatku s cestou II/507 v obci Lúka a ďalej po ceste II/507, až do cieľa obchádzky.
Počas uzávierky mosta bola diaľnica D1 medzi križovatkami Lúka a Horná Streda dočasne vyňatá z povinnosti úhrady prostredníctvom diaľničnej nálepky.
Nosnosť mostu sa po rekonštrukcii nezmenila, ostáva 12 ton.
Balbínova poetická strana

Balbínova poetická strana je česká strana s recesistickým zameraním. Stranu založila v roku 2002 malá skupinka recesitov v jednej vinohradskej krčme. Majiteľom, a zároveň lídrom Balbínovej poetickej strany (s titulom geniálny guvernér), je Jiří Hrdina. Strana sa hlási k odkazu Bohuslava Balbína, jezuitského kňaza a vlastenca.
Strana stála za bilboardami, ktoré zosmiešňovali Miroslava Kalouska. Vybrala si ho preto, že (ako povedal 22. mája pre MF Dnes geniálny guvernér strany Jiří Hrdina) „on je pre nás prototypom politikov, ktorí podľa nášho názoru v politike nemajú miesto (…) a svojou politickou prostitúciou, hrabivosťou a falošnosťou naháňajú rozčarovaných občanov späť do náruče zatiaľ ničnerobiacich komunistov“ .
Aj napriek svojmu charakteru má strana akýsi stručný program, ktorý má názov BalbíNew Deal, ktorého hlavnými bodmi sú zmena volebného systému do Parlamentu ČR, zjednodušenie podnikania, zavedenie rovnej dane, obmedzenie stánkového predaja, lieky hradené štátom, obmedzenie kamiónovej dopravy či školné na vysokých školách. Volebný program nie je formulovaný ako recesia.
Vo voľbách do Poslaneckej snemovne Paralamentu Českej republiky v roku 2006 získala strana 6 897 hlasov, tj. 0,12%.
Boom (Belgicko)

Obyvateľstvo

Boom má približne 16 709 obyvateľov (2010).
Friaucourt

Poloha

Obec má rozlohu 4,16 km². Najvyšší bod je položený 114 m n. m. a najnižší bod 70 m n. m.

Obyvateľstvo

Počet obyvateľov obce je 706 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pierrefitte (Vosges)

Poloha

Obec má rozlohu 8,78 km². Najvyšší bod je položený 389 m n. m. a najnižší bod 295 m n. m.

Obyvateľstvo

Počet obyvateľov obce je 108 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Včelárska paseka

Včelárska paseka je jedno z najznámejších včelárskych kultúrno-osvetových centier slovenských včelárov.

Objekty

Na výstavbe Paseky sa podieľali murárski, tesárski a stolárski majstri z Kráľovej a Krmeša. Vedením prác bol poverený staviteľ Michal Patterman. K areálu Včelárskej paseky okrem budovy včelína patrí cca 10 hektárová záhrada s pokusnou stanicou a medonosnými rastlinami. Drevorezbárske práce na objektoch vyhotovil Štefan Hagara. Dňa 15. augusta roku 1932 bola Včelárska paseka slávnostne odovzdaná Krajinskému ústrediu včelárskych spolkov na Slovensku. Vo veľkom murovanom včelíne je t.č. múzeum včelárskych pomôcok a zariadení. Od roku 1961 sa začalo budovanie včelárskeho skanzenu, ktorý bol verejnosti sprístupnený v roku 1975. V expozícii múzea sú vystavené unikátne zbierky úľov, ktoré sa používali už v sedemnástom storočí, debničkové úle z osemnásteho storočia, ktorých hlavným propagátorom na Slovensku bol Juraj Fándly (1750 - 1811). Skanzen dotvárajú i ďalšie typy úľov používaných vo včelárstve od devätnásteho storočia až po súčasnosť. V hlavnej budove veľkého včelína sú umiestnené medomety, lisy na medzistienky a rôzne včelárske pomôcky a potreby z rozličných období vývoja slovenského včelárstva. Expozíciu múzea vhodne dopĺňa výstava rôznej včelárskej literatúry od domácich, ale aj zahraničných autorov, viacero odborných včelárskych časopisov a ukážky výrobkov zo včelích produktov.

Produkcia filmu Juraja Jakubiska Tisícročná včela mala pri nakrúcaní zapožičané viaceré exempláre zo Včelárskej paseky, za čo dostala Včelárska paseka originál nadrozmernej, tisícročnej včely použitej pri nakrúcaní. Táto gigantická včela je umiestnená na priečelí jednej budov.
Klára Issová

Životopis

Jej bratom je fotograf Salim Issa, sesternicou česká herečka Martha Issová.
Vyštudovala konzervatórium, vo filme a televízii hrá od roku 1995.
V roku 1997 získala Českého leva za najlepší ženský herecký výkon vo vedľajšej úlohe za stvárnenie Veroniky vo filme Nejasná zpráva o konci světa, ďalej bola v roku 1995 nominovaná na Českého leva v kategórii najlepší ženský herecký výkon v hlavnej úlohe za film Indiánske leto a v roku 2000 v rovnakej kategórii za film Anděl Exit.
Titanium

Zloženie

Skladba „Titanium“ bola označená ako "emotívna balada", ktorá je tvorená zo žánrov pop, house a urban-dance. Podľa hudobnej stránky vydanej na Musicnotes.com spoločnosťou Sony/ATV Music Publishing je skladba zložená v celom takte s tempom 126 úderov za minútu. Zvuky brnkania na gitare sú porovnávané s tými v skladbe „Every Breath You Take“.
Cesta I. triedy 63 (Slovensko)

História

Cesta pôvodne viedla z Bratislavy do Komárna, kde končila križovatkou s cestou I/64. Úsek z Komárna do Štúrova bol k ceste pričlenený v 80-tych rokoch, spolu s pretriedením pôvodnej cesty II. triedy II/510 na cestu I. triedy I/76. Most Márie Valérie v Štúrove, ktorým cesta prechádza do Maďarska a ktorý bol na Vianoce 1944 zničený ustupujúcimi nemeckými vojskami, bol však obnovený a uvedený do prevádzky až 11. októbra 2001.

Bratislavský kraj

V minulosti bol začiatok I/63 na križovatke ulíc Karadžičova ulica a Mlynské nivy, kde sa odpájala od vnútorného mestského okruhu. Dnes I/63 začína v Bratislave na križovatke s I/61, pokračuje križovatkami s D1 a III/1030 a prechádza do okresu Senec. 
Tu sa najskôr križuje s III/1053, III/1056 a III/1055 v Dunajskej Lužnej, s III/1057 a III/1058 a prechádza do dunajskostredského okresu v Trnavskom kraji.

Rozšírenie Ulice Svornosti

Vzhľadom na neúnosnú dopravnú situáciu bola v auguste 2011 rozšírená Ulica Svornosti v bratislavskej mestskej časti Podunajské Biskupice po hranicu mesta pred obcou Rovinka na 2+1 (dva pruhy smerom z Rovinky do Bratislavy, jeden opačným smerom). Táto stavebná úprava cesty I/63 stála 3,8 milióna eur a aspoň trochu pomohla ťažkej dopravnej situácii juhovýchodným častiam Bratislavy a priľahlým obciam, pokým nebude definitívne vyriešená stavbou rýchlostnej cesty R7.

Trnavský kraj

V okrese Dunajská Streda sa najskôr v Šamoríne križuje s III/1056 a II/503 a križovatkami s cestami III/1375, III/1376 a III/1377 sa dostáva do obce Báč, kde sa križuje s II/506 a III/1379. Ďalej pokračuje I/63 križovatkami s III/1380, III/1381, III/1382, III/1384, III/1385, III/1389, III/1390, III/1433, III/1391, III/1418, III/1406, II/507, III/1394 a II/572 na obchvate Dunajskej Stredy, s III/1396 v Dolnom Bare, s III/1400 a III/1402 v Dolnom Štále, ďalej sa križuje s III/1428 a vchádza do Veľkého Medera, kde sa križuje s I/13, III/1405 a II/561.

Obchvat Dunajskej Stredy

Obchvat Dunajskej Stredy je samostatne neoznačený úsek I/63, ktorý tvorí vonkajší obchvat Dunajskej Stredy. Celková dĺžka tohto úseku je 7 km. Vonkajší obchvat Dunajskej Stredy sa začína križovatkou s II/507, pokračuje križovaním s III/063028 a končí sa na napojením na II/572.

Nitriansky kraj

Cestná komunikácia I. triedy číslo 63 potom pokračuje do komárňanského okresu v Nitrianskom kraji. Najprv sa križuje s III/1450, III/1452, prechádza cez Bodzu, kde sa križuje s III/1453, ďalej sa križuje s III/1454, s III/1456 v obci Tôň, mimo obcí s III/1455, III/1458, III/1459, III/1461, III/1422, III/1460, III/1462, III/1461 a vchádza do Komárna. Tu sa križuje I/63 s II/573, I/64 a III/1463. Po opustení Komárna sa križuje s III/1465, s II/588 v Moči, mimo obce s III/1475 a prechádza do novozámockého okresu.
V okrese Nové Zámky sa najskôr križuje s III/1464, v Mužli, s II/509 pri Štúrove, v Štúrove s III/1511, III/1519, I/76 a mostom Márie Valérie pokračuje do Maďarska ako miestna cesta 11326.
Ljuba Hermanová

Začiatky

Štúdium na pražskom konzervatóriu nedokončila, už ako sedemnásťročná začala vystupovať v smíchovskej Aréne, odtiaľ prešla do Švandovho divadla. Začínala ako operetná subreta v Bratislave, ale účinkovala aj v Prahe,  Brne, vo Viedni, alebo v Paríži.
 
V tridsiatych rokoch 20. storočia už bola známa aj populárna. V roku 1934 sa stala hlavnou ženskou speváckou hviezdou Osvobozeného divadla, kde si ako jediná žena zahrala a zaspievala v predscéne s Jiřím Voskovcom a Janom Werichom. Už pred tým sa ale v roku 1932 objavila vo filme V + W Peníze nebo život, kde si zaspievala spoločne s Hanou Vítovou dodnes známy evegreen Život je jen náhoda. Bola ale dosť prelietavá a v žiadnom angažmáne nikdy nevydržala dlho, preto až do začiatku druhej svetovej vojny vystupovala s hereckou spoločnosťou Nového divadla Oldřicha Nového.
Vzhľadom na to, že bola polovičná židovka, nesmela z rasových dôvodov po dobu šiestich rokov v období Protektorátu vôbec verejne vystupovať.

Po druhej svetovej vojne

Po vojne v roku 1947 začala hrať v divadle v Karlíne, kde vtedy pôsobil aj Oldřich Nový, Jan Werich a Vlasta Burian. V roku 1958 opäť z divadla odišla a začala cestovať po celom Česko-Slovensku s estrádnym hudobným programom spoločne s vtedy veľmi populárnym spevákom Rudolfom Cortésom. Šťastnou náhodou sa však dostala aj do Reduty a do poetickej kaviarne Viola, potom aj do Divadla Na zábradlí, kde si zahrala niekoľko zaujímavých divadelných úloh. Tu jej tiež Václav Havel (vtedajší dramaturg tohto divadla) spoločne s Milošom Macourkom napísali jej prvý recitál s názvom Nejlepší rocky paní Hermanové. V tej dobe sa začala programovo venovať šansónu, spolupracovala s vynikajúcimi textármi ako bol Pavel Kopta, Ivan Vyskočil, alebo Jiří Suchý. Ďalší veľmi úspešný recitál v Divadle na zábradlí pre ňu napísal Jaroslav Dietl s názvom Kdo jste, Ljubo Hermanová? V tej dobe tiež začala vystupovať aj v kabarete Večerní Brno.
Po tomto brnianskom hosťovaní nasledovalo zahraničné angažmán v Spolkovej republike Nemecko v stuttgartskom kabarete Renitenztheater. Ďalšiu zahraničnú ponuku na angažmán v Parížskej Olympii už odmietla a zostala doma. V závere svojho života vystupovala so šansoniérom Igorom Šebom.
V celom kontexte českej populárnej hudby je práve Ljuba Hermanová považovaná za zakladateľku moderného českého šansónu, ktorá predznamenala neskoršiu tvorbu ďalších vynikajúcich českých šansoniérok ako bola Eva Olmerová, Judita Čeřovská, alebo nekorunovaná kráľovná českého šansónu Hana Hegerová.
Za svoj život bola štyrikrát vydatá.
Vorey (obec)

Poloha

Obec má rozlohu 39,23 km². Najvyšší bod je položený 948 m n. m. a najnižší bod 510 m n. m.

Obyvateľstvo

Počet obyvateľov obce je 1 428 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tučniak čiapočkatý

Opis

Tučniak čiapočkatý je až 68 cm vysoký a váži okolo 4,5 kg. Má tmavý chvost, chrbát, vrchnú stranu plutiev, temeno a zobák. Brucho, hrdlo, spodnú časť plutiev a z časti aj hlavy má biele, končatiny ružové. ľahko ho rozoznáme podľa úzkeho čierneho pruhu, ktorý sa tiahne od temena pod zobák a späť a pripomína uzdičku. Samec ani samica sa od seba zároveň sfarbením ani veľkosťou nijak viditeľne nelíšia.

Ekológia

Tučniaky čiapočkaté sa spravidla držia len pri brehu, aj keď bolo už niekoľko jedincov videných na šírom mori. Živí sa malými bezstavovcami a rybami. Svojej koristi sa ľahko zmocňujú vďaka veľmi rýchlemu plávaniu. 
Je veľmi dobrým potápačom, ktorý sa dokáže ponoriť aj do niekoľko metrovej hĺbky a vydržať pod vodou aj dlhšie ako jednu minútu. Najčastejšie sa pritom potápa na poludnie a večer. Podobne ako ostatné druhy tučniakov sa na súši, kde sa inak pohybuje veľmi neohrabane, často na ľade doslova kĺže po bruchu a odráža sa plutvami a končatinami, čím môžu vyvinúť viditeľne väčšiu rýchlosť. 
Stavia si kruhové hniezda z kameňov, do ktorých kladie 2 vajcia, ktoré zahrievajú striedavo obidvaja rodičia po 5 až 10 dní. Mláďatá so šedým chrbtom a o niečo svetlejším bruchom sa liahnu po 35 dňoch a v hniezde zostávajú po dobu 20 - 30 dní, potom sa zoskupujú do tzv. škôlok. Do vody po prvýkrát vstupujú až po tom, čo sa zbavia prachového peria, teda po 50 až 60 dňoch života.

Početnosť

Tučniak čiapočkatý je pomerne hojný druh, v Červenom zozname ohrozených druhov (IUCN) je zaradený do kategórie najmenej ohrozených druhov (Least Concern). Na celom svete žije pritom až 8 000 000 jedincov. Hniezdna oblasť je značne rozsiahla a zaujíma 50 – 100 000 km².
Bessèges (obec)

Poloha

Obec má rozlohu 10,32 km². Najvyšší bod je položený 492 m n. m. a najnižší bod 146 m n. m.

Obyvateľstvo

Počet obyvateľov obce je 3 042 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Panenstvo

Panenstvo je stav pohlavnej neporušenosti u dievčat alebo žien neporušenosť panenskej blany (hymenu) pred prvou súložou.
Olof Palme

Palme a jeho názory na medzinárodné vzťahy

Na medzinárodnej scéne bol Olof Palme vnímaný ako kontroverzná osobnosť. Olof Palme otvorene kritizoval USA za vojnu vo Vietname, odsúdil Sovietsky zväz za zlikvidovanie Pražskej jari. Zapojil sa do protijadrovej kampane, organizoval kampane proti rozširovaniu jadrových zbraní, tiež kritizoval Francov režim v Španielsku a odsudzoval apartheid v Juhoafrickej republike a podporoval ekonomické sankcie proti tomuto režimu. 
Politicky aj finančne podporoval Africký národný kongres a Organizáciu ZA oslobodenie Palestíny, osobne sa stretol s Fidelom Castrom na Kube a bol priateľ Zimbabwského diktátora Roberta Mugabeho.
Olof Palme vyjadroval podporu národne oslobodeneckým hnutiam v Latinskej Amerike a Palestíne, odmietol vyjadriť rovnakú podporu republikám v ZSSR vrátane pobaltských republík Estónska, Litvy a Lotyšska. Pravicové opozičné strany v Švédsku národné oslobodzovacie hnutia v pobaltských štátoch podporovali, Palme obvinil liberálne konzervatívnu stranu Moderaterna z ohrozovania švédskej bezpečnostnej politiky. Zaujímavé je, že navzdory svojim niekedy až populisticky protiamerickým postojom a oficiálnej neutrálnej politike v skutočnosti udržoval pomerne blízku vojenskú spoluprácu nielen so západnou Európou, ale aj s USA.

Atentát

Bolo možné často vídať Palmeho bez ochrany osobných strážcov a bolo tomu tak aj v noci jeho vraždy. Počas cesty domov z kina spolu s svojou manželkou Lisbet išli v strede Štokholmu ulicou Sveavägen približne pred polnocou 28. februára 1986. Na dvojicu zaútočil ozbrojený muž a strelil Palmeho zblízka do chrbta o 23:21 SEČ. Druhá strela zranila jeho manželku Lisbet.
Marre

Poloha

Obec má rozlohu 10,2 km². Najvyšší bod je položený 310 m n. m. a najnižší bod 184 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Genès-de-Fronsac

Poloha

Obec má rozlohu 6,96 km². Najvyšší bod je položený 64 m n. m. a najnižší bod 24 m n. m.

Obyvateľstvo

Počet obyvateľov obce je 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavlo Ivanovyč Muravskyj

Životopis

Narodil sa v obci Dmytraškivka vo Vinnyckej oblasti na Ukrajine. Po absolvovaní štúdia na Kyjevskom hudobnom inštitúte pôsobil od roku 1934 ako učiteľ hudobnej výchovy na strednej škole v Černobyli, kde viedol detský spevácky zbor. V roku 1941 absolvoval Kyjevské konzervatórium. Po vojne viedol ľvovskú chórovu kapelu "Trembita" a kyjevský spevácky zbor "Dumka". Koncom 70. rokov viedol spevácky zbor študentov Kyjevského konzervatória na pôde ktorého vychoval viac ako 1 000 dirigentov. Na ukrajinskej hudobnej scéne založil vlastnú školu, tzv. Chórovú školu Muravského. Pod jeho vedením hudobné telesá nahrali viac ako 1 000 hudobných diel ukrajinských i zahraničných skladateľov, vrátane Stravinského, Bacha, Beethovena, Mozarta, Čajkovského. Je nositeľom mnohých ocenení a čestných vyznamenaní.
V jeho rodnej obci bolo v r. 2009 zriadené múzeum v jeho rodnom dome. Na jeho počesť sa v tejto obci od r. 2010 uskutočňuje medzinárodný festival vážnej hudby.
Hlavné mesto

Hlavné mesto je správne centrum daného štátu (krajiny), alebo mesto oficiálne vyhlásené za hlavné. Hlavným mestom Slovenska je Bratislava. V hlavnom meste zvyčajne sídlia najvyššie štátne inštitúcie ako parlament, najvyšší súd či vláda, ale nemusí to byť vždy tak (napr. hlavným mestom Holandska je Amsterdam, ale všetky inštitúcie sídlia v Haagu). Hlavné mesto je tiež zvyčajne najväčším mestom krajiny, ale opäť to nie je pravidlom (pozri mapku).
Slovenská atlantická komisia

História

Slovenská atlantická komisia bola založená v roku 1993 s cieľom podporiť pristúpenie Slovenska do euroatlantických štruktúru NATO a EÚ. V rovnakom čase sa stala pozorovateľom a pridruženým členom medzinárodnej mimovládnej organizácie Asociácie atlantickej zmluvy (ATA). V roku 2004 sa Slovenská atlantická komisia stala plnoprávnym členom ATA.
Na začiatku nového milénia bola organizácia prakticky neaktívna a bez financovania. Jej fungovanie bolo oživené vtedajším vysokoškolským študentom Róbertom Vassom . Ten sa zaslúžil taktiež o založenie konferencie GLOBSEC. Vass je dnes CEO a výkonný viceprezident Stredoeurópskej strategickej rady, zastrešujúcej organizácie pre SAC a jej partnerské organizácie – Centrum pre európske záležitosti (CEA) a Stredoeurópsky politický inštitút (CEPI).
Významnú rolu v histórii SAC hral aj jeden z jej spoluzakladateľov, slovenský diplomat Rastislav Káčer, bývalý slovenský veľvyslanec v Maďarsku, ktorý pôsobí od roku 2008 ako predseda komisie. Výkonným riaditeľom SAC je v súčasnosti Milan Solár, ktorý zároveň pôsobí ako programový riaditeľ konferencie GLOBSEC.
Najvýznamnejšia aktivita Slovenskej atlantickej komisie je fórum globálnej bezpečnosti GLOBSEC Bratislava, ktoré bolo založené v októbri 2005 skupinou študentov okolo Róberta Vassa. Odvtedy sa podujatie rozrástlo na najvýznamnejšie svojho druhu v Strednej Európe a jednu z najvýznamnejších bezpečnostných konferencií celosvetovo.
Vira (Pyrénées-Orientales)

Poloha

Obec má rozlohu 12,96 km². Najvyšší bod je položený 1 288 m n. m. a najnižší bod 508 m n. m.

Obyvateľstvo

Počet obyvateľov obce je 31 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sarlabous

Poloha

Obec má rozlohu 3,39 km². Najvyšší bod je položený 593 m n. m. a najnižší bod 344 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foucaucourt-Hors-Nesle

Poloha

Obec má rozlohu 2,94 km². Najvyšší bod je položený 177 m n. m. a najnižší bod 143 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG V10

LG V10 je androidový smartfón, ktorý vyrába juhokórejská spoločnosť LG Electronics. Uvedený bol v októbri 2015 a dostupný je tiež od októbra 2015.
Obsahuje IPS LCD kapacitný displej s uhlopriečkou 5,7" s rozlíšením 1440x2560 bodov s bodovou hustotou 515 ppi. Chránený je ochranou Gorilla Glass 4. Sekundárny displej má rozlíšenie 160x1040 bodov a uhlopriečku 2,1 palcov.
Poháňa ho systém na čipe Qualcomm MSM8992 Snapdragon 808 a procesor Quad-core 1.44 GHz Cortex-A53 & dual-core 1.82 GHz Cortex-A57 a grafický procesor Adreno 418. Kapacita vnútorného úložiska je 64 GB, ktoré je možné ešte rozšíriť microSD kartou so 128 GB a veľkosť pamäte RAM je 4 GB.
Rozlíšenie primárneho fotoaparátu je 16 MP, dokáže nahrávať video 2160p@30fps alebo 1080p@60fps, sekundárny fotoaparát je zdvojený a má rozlíšenie 5 MP.
Použitý operačný systém je Android 5.1.1 (Lollipop).
Privas (obec)

Poloha

Privas má rozlohu 12,14 km². Najvyšší bod je položený 750 m n. m. a najnižší bod 200 m n. m.

Obyvateľstvo

Privas má 8461 obyvateľov (2009).
Graf vývoja obyvateľstva:
Zdroje: INSEE
Trois-Puits

Poloha

Obec má rozlohu 2,14 km². Najvyšší bod je položený 142 m n. m. a najnižší bod 91 m n. m.

Obyvateľstvo

Počet obyvateľov obce je 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tervel

Tervel bol bulharský chán pravdepodobne v rokoch 701–718, nemanželský syn chána Asparucha.

Podpora cisárovi Justiniánovi

Chronológia jeho vládnutia je nejasná, po prvýkrát sa spomína v byzantských zdrojoch z roku 704, kedy sa na neho obrátil zosadený cisár Justinián II. so žiadosťou o pomoc.  V roku 705 Tervelova armáda o sile 15 000  jazdcov pomohla Justiniánovi II. opätovne získať trón, za žo Tervel získal mnohé dary, vrátane titulu kaisar (lat. caesar), z čoho vznikol neskorší titul cár, a olovenú pečať s nápisom Matka Božia, pomôž cézarovi Tervelovi. Bulharsko tiež získalo územné ústupky v regióne Zagora v Trácku, cez ktorú viedli dôležité obchodné cesty.  Tervel sa mal tiež oženiť s Justiniánovou dcérou Anastasiou, ale nevieme či sa tak stalo.
O tri roky neskôr Justinián II. uskutočnil vojenské ťaženie do zagorského regiónu, aby si ho vybojoval späť, ale v bitke pri Anchiale bol porazený.

Konflikt v Malej Ázii

V roku 711 si Justinián opäť vyžiadal od Tervela vojenskú podporu proti vzbúrencom v Malej Ázii, ale dostal len malý kontingent 3 000 mužov.  Justiniána v boji proti Filippikovi zajali a popravili.

Chronologický nesúlad

Podľa niektorých chronológií Tervel umrel v roku 715, podľa byzantského kronikára Teofana Spovedníka sa však zúčastnil reštaurácie zosadeného cisára Anastasia II., ktorý nahradil Filippika v roku 718 alebo 719.
Ak Tervel žil tak dlho, musel to byť on, kto uzavrel v roku 716 opätovnú dohodu s byzantským cisárom Teodosiom III. ktorá upevnila hranice medzi Bulharskom a Byzantskou ríšou, potvrdila príslušnosť Zagory k Bulharsku ako aj každoročnú platbu tribútu Bulharom. Chán Tervel nazval toto spolužitie Byzantskej ríše a Bulharska vzájomnou výhodnou spoluprácou.  Musel to byť tiež on, kto bránil Konštantínopol pred nájazdmi Arabov, ktorí sa ho v rokoch 717–718 druhýkrát pokúšali dobyť.
Treba však uviesť aj to, že Teofan na inom mieste uvádza meno buharského chána, ktorý uzatvoril zmluvu v roku 716 ako Kormesios, čo je Tervelov neskorší následník Kormesij.